Document ID: /roh_data/filtered/fineweb-2-filterrobots_roh.jsonl.gz/35999

Il luf vegn uschia en il visier da las autoritads ch’examineschan uss la protecziun da scossas sin las alps pertutgadas, sco era la dumonda da sajettar giu el.
L'incap il pli grond è capità mez matg ad Evolène, nua ch'almain 1 luf ha attatgà 2 differentas scossas e stgarpà radund 20 nursas, communitgescha il chantun Vallais. En l'entira regiun èn fin ussa vegnidas stgarpadas 30 nursas.
Actualmain examinescha la cumissiun interchantunala las pussaivladads per proteger las scossas vallesanas. Entant evaluescha il departament per traffic, construcziun ed ambient dal Vallais, schebain ins veglia laschar sajettar il luf u sch'i dettia autras consequenzas.
RR novitads 12:00